**Dragi studenti**,

uz iskrenu dobrodošlicu navest ćemo vam kratak pregled **novog pojmovnika** s kojim ćete se susretati tijekom studija.

Akademska godina sastoji se od **zimskoga semestra** (traje od početka listopada do siječnja iduće godine) i **ljetnog semestra** (traje od kraja veljače do početka lipnja).

Svaki semestar (otprilike kao polugodište u srednjoj školi) sastoji se od **kolegija**, odnosno predmeta.

Kolegije/predmete zimskoga semestra moći ćete polagati u **zimskom ispitnom roku** (veljača) te u rujnu (ljetni ispitni rok) te kolegije ljetnog semestra u **ljetnom ispitnom roku** (lipanj i rujan).

Iznimno u ožujku i travnju **vezane kolegije**.

**Vezani kolegij na studiju za učitelje** je kolegij Fonologija hrvatskoga standardnog koji trebate položiti kako biste pristupili polaganju Morfologije hrvatskoga standardnoga jezika te Uvod u razvojnu psihologiju da biste pristupili polaganju Psihologije djetinjstva.

**Vezani kolegij na studiju za odgojitelje** je kolegij Hrvatski jezik I koji trebate položiti kako biste pristupili polaganju kolegija Hrvatski jezik II te Uvod u razvojnu psihologiju da biste pristupili polaganju Psihologije djetinjstva.

**Ispitima** iz pojedinih kolegija moći ćete pristupiti četiri puta tijekom akademske godine.

Svaki kolegij/predmet nosi određeni broj **ECTS bodova** ili su uvjetni bez kojih ne možete upisati višu godinu.

Naravno da je riječ o okvirnim službenim terminima, sve ostale informacije dobit ćete na vrijeme. Za detaljnije informacije o pojedinom studiju ili uvjetima upisa viših godina moći ćete se obratiti **predstojnicama Odsjeka:**

izv. prof. dr. sc. Slavica Vrsaljko – učiteljski studij

izv. prof. dr. sc. Slavica Šimić-Šašić – studij za odgojitelje

te **Voditeljima** vaše godine:

dr. sc. Marijana Miočić – voditeljica prve godine studija za odgojitelje

doc. dr. sc. Ante Delić – voditelj prve godine učiteljskoga studija

Ukoliko budete imali bilo koji upit vezanih uz kolegij/predmet, možete se obratiti predmetnom nastavniku službenim mailom ili na **konzultacijama** u unaprijed dogovorene termine koje će vam ponuditi svaki pojedini nastavnik.

Nastavnicima ili tajništvu Odjela smijete uputiti i službenu e-poruku stoga vas molimo da tijekom pisanja **službenih e-poruka** navedite svoje ime i prezime, naziv kolegija, godinu studija te studijsku grupu. Također vas molimo da poštujete pravila isključivo službene komunikacije (npr. Poštovani profesore, obraćam Vam se...).

**Izvođenje nastave** odvijat će se prema okvirnom rasporedu koji se nalazi na služenim stranicama Odjela.

*Od srca vam želimo puna uspjeha tijekom studiranja na našem Odjelu!*

**Pročelnica Odjela**

**doc. dr. sc. Maja Cindrić**